
REFERAT

Privind atribuirea spatiului cu alta destinatie decat aceea de locuinta situat in 

Timisoara str.Crisan 21 catre Inspectoratul Judetean de Politie

Inspectoratul de Politie al Judetului Timis a avut incheiat cu Municipiul Timisoara Contractul de Inchiriere nr.1530/26.01.2010 pentru spatiul cu alta destinatie decat aceea de locuinta in suprafata de 591,68 mp. din Timisoara, str.Crisan nr.21 si Contractul de Comodat nr.34/22.07.2013 pentru curtea imobilului  in suprafata de 1810 mp

Acest imobil nu este revendicat in baza Legii nr. 10/2001 privind regimul juridic al unor imobile preluate abuziv in proprietatea Statului Roman in perioada 06 martie 1945 – 22 decembrie 1989, conform adresei Biroului Cladiri Terenuri nr.CT2015-0024906/21.05.2015.

Inspectoratul de Politie al Judetului Timis prin adresa nr. SC2015 – 024936/21.09.2015 solicita incheierea de contracte noi pentru spatiul din Timisoara, Str. Crisan nr.21.

Deoarece contractul de inchiriere a fost expirat la data depunerii solicitarii, in sedinta din data de 05.11.2015  a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 12/26.06.2012, modificată prin HCLMT nr. 386/2014 si HCL 543/2014  s-a analizat situatia contractelor de inchiriere si comodat incheiate cu Inspectoratul de Politie al Judetului Timis, hotarandu-se propunerea intocmirii unor noi contracte de inchiriere pe o perioada de 5 ani deoarece in aceste spatii functioneaza sectia de politie. Politia este institutia specializata a statului, care exercita atributii privind apararea drepturilor si libertatilor fundamentale a persoanei, proprietatii private si publice, respectarea ordinii si linistii publice.

Avand in vedere cele prezentate; 
PROPUNEM :

Aprobarea de catre  Consiliului Local al Municipiului Timisoara a unui proiect de hotarare privind

atribuirea spatiului cu alta destinatie decat aceea de locuinta situat in Timisoara, str.Crisan nr.21, pe baza de contract de inchiriere (conform Anexa 1) si a unui contract de comodat (conform Anexa 2) pentru curte, pe o perioada de 5 ani cu posibilitate de prelungire cu acordul partilor, prin incheierea unui act aditional. Anexa 1 si anexa 2 fac parte integranta din prezenta hotarare.

